recursal/SuperWikiNEXT-32B huggingface dataset:
**মোহাম্মদ আরিফুর রহমান** (জন্ম: ১৫ ফেব্রুয়ারি ১৯৯৯; **আরিফুর রহমান** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব চট্টগ্রাম আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেলে থাকেন।

২০১৭–১৮ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করলেও একটি ম্যাচেও অংশগ্রহণ করেননি। অতঃপর ২০১৮–১৯ মৌসুমে তিনি আরামবাগে যোগদান করেছেন। আরামবাগে এক মৌসুম অতিবাহিত করার পর সাইফের সাথে চুক্তি স্বাক্ষর করেছেন, যেখানে তিনি ১৪ ম্যাচে ২টি গোল করেছেন। ২০২১–২২ মৌসুমে, তিনি সাইফ হতে বাংলাদেশী ক্লাব চট্টগ্রাম আবাহনীতে যোগদান করেছেন।

২০১৯ সালে, আরিফুর বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

প্রারম্ভিক জীবন
---------------

মোহাম্মদ আরিফুর রহমান ১৯৯৯ সালের ১৫ই ফেব্রুয়ারি তারিখে বাংলাদেশের কুমিল্লায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১৯ সালের ৬ই জুন তারিখে, ২০ বছর ৩ মাস ২৩ দিন বয়সে, আরিফুর লাওসের বিরুদ্ধে ২০২২ ফিফা বিশ্বকাপ বাছাইপর্বের প্রথম প্রবের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ম্যাচের ৫৫তম মিনিটে মধ্যমাঠের খেলোয়াড় রবিউল হাসানের বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ২১ নম্বর জার্সি পরিধান করে একজন বাম পার্শ্বীয় খেলোয়াড় হিসেবে খেলেছেন। ম্যাচটি বাংলাদেশ ১–০ গোলের ব্যবধানে জয়লাভ করেছিল।

পরিসংখ্যান
----------

### আন্তর্জাতিক

*১৯ ফেব্রুয়ারি ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১৯ | ২ | ০ |
| ২০২০ | ১ | ০ |
| সর্বমোট | ৩ | ০ |

তথ্যসূত্র
---------

1. ↑  "Laos 0-1 Bangladesh"। *ফিফা*। ৬ জুন ২০১৯। ২০ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১০ মার্চ ২০২১।
2. ↑  "PRELIMINARY JOINT QUALIFICATION 2022"। *এএফসি*। ৬ জুন ২০১৯। সংগ্রহের তারিখ ১০ মার্চ ২০২১।
3. ↑  "Bangladesh beat Laos 1-0"। *দ্য ডেইলি স্টার*। ৬ জুন ২০১৯। সংগ্রহের তারিখ ১০ মার্চ ২০২১।

বহিঃসংযোগ
---------

* সকারওয়েতে আরিফুর রহমান (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে আরিফুর রহমান (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আরিফুর রহমান (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে আরিফুর রহমান (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আরিফুর রহমান (ইংরেজি) উইকিউপাত্তে এটি সম্পাদনা করুন
**আরিস থেসালোনিকি ফুটবল ক্লাব** (গ্রিক: ΠΑΕ Άρης, ইংরেজি: PAOK FC; এছাড়াও **আরিস থেসালোনিকি এফসি** অথবা শুধুমাত্র **আরিস থেসালোনিকি** নামে পরিচিত) হচ্ছে থেসালোনিকি ভিত্তিক একটি গ্রিক পেশাদার ফুটবল ক্লাব। এই ক্লাবটি বর্তমানে গ্রিসের শীর্ষ স্তরের ফুটবল লীগ সুপার লীগ গ্রিসে খেলে। এই ক্লাবটি ১৯১৪ সালের ২৫শে মার্চ তারিখে প্রতিষ্ঠিত হয়েছে। আরিস থেসালোনিকি তাদের সকল হোম ম্যাচ থেসালোনিকির ক্লেয়ান্থিস ভিকেলিদিস স্টেডিয়ামে খেলে থাকে; যার ধারণক্ষমতা হচ্ছে ২৩,০০০। বর্তমানে এই ক্লাবের ম্যানেজারের দায়িত্ব পালন করছেন মাইকেল ওয়েনিং এবং সভাপতির দায়িত্ব পালন করছেন থেওদোরোস কারিপিদিস। গ্রিক রক্ষণভাগের খেলোয়াড় ইয়ের্গিয়স দেলিজিসিস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আরিস থেসালোনিকি এপর্যন্ত ৭টি শিরোপা জয়লাভ করেছে; যার মধ্যে ৩টি সুপার লীগ গ্রিস, ১টি দ্বিতীয় বিভাগ, ১টি তৃতীয় বিভাগ, ১টি গ্রিক ফুটবল কাপ এবং ১টি বৃহত্তর গ্রিস কাপ শিরোপা রয়েছে।

অর্জন
-----

### ঘরোয়া

**সুপার লীগ গ্রিস**

* **বিজয়ী (৩):** ১৯২৭–২৮, ১৯৩১–৩২, ১৯৪৫–৪৬
* *রানার-আপ (৪):* ১৯২২–২৩, ১৯২৯–৩০, ১৯৩২–৩৩, ১৯৭৯–৮০

**দ্বিতীয় বিভাগ গ্রিস**

* **বিজয়ী (১):** ১৯৯৭–৯৮
* *রানার-আপ (১):* ২০১৭–১৮

**তৃতীয় বিভাগ গ্রিস**

* **বিজয়ী (১):** ২০১৫–১৬
* *রানার-আপ (১)*: ২০১৪–১৫

 **গ্রিক ফুটবল কাপ**

* **বিজয়ী (১):** ১৯৬৯–৭০
* *রানার-আপ (৮):* ১৯৩১–৩২, ১৯৩২–৩৩, ১৯৩৯–৪০, ১৯৪৯–৫০, ২০০২–০৩, ২০০৪–০৫, ২০০৭–০৮, ২০০৯–১০

 **বৃহত্তর গ্রিস কাপ**

* **বিজয়ী (১):** ১৯৭০–৭১

তথ্যসূত্র
---------

1. ↑
2. ↑
3. ↑  uefa.com

বহিঃসংযোগ
---------


উইকিমিডিয়া কমন্সে **আরিস থেসালোনিকি ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (গ্রিক)
* সুপার লীগ গ্রিসে আরিস থেসালোনিকি ফুটবল ক্লাব  ওয়েব্যাক মেশিনে আর্কাইভকৃত ২০ মার্চ ২০১৯ তারিখে (গ্রিক) (ইংরেজি)
* উয়েফা.কমে আরিস থেসালোনিকি ফুটবল ক্লাব (ইংরেজি)

টেমপ্লেট:আরিস থেসালোনিকি ফুটবল ক্লাব
টেমপ্লেট:সুপার লীগ গ্রিস

প্রবেশদ্বার: ফুটবল
**আসলামুল হক** (১৪ মে ১৯৬১–৪ এপ্রিল ২০২১) বাংলাদেশ আওয়ামী লীগের একজন রাজনীতিবিদ যিনি ঢাকা-১৪ আসনের সংসদ সদস্য ছিলেন।

জন্ম ও শিক্ষাজীবন
-----------------

আসলামুল হকের জন্ম ১৪ মে ১৯৬১ সালে। তার পৈতৃক বাড়ি ঢাকা জেলার মিরপুর এলাকায়। তার পিতার নাম হাজী মোঃ এনামুল হক মুন্সী এবং মায়ের নাম ফিরোজা হক। তিনি জাতীয় বিশ্ববিদ্যালয় থেকে স্নাতকোত্তর ডিগ্রি অর্জন করেছেন।

কর্মজীবন
--------

পেশায় ব্যবসায়ী আসলামুল হক রাজনীতির সঙ্গে সক্রিয় ভাবে যুক্ত ছিলেন। তিনি দ্বিতীয়বারের মতো সংসদ সদস্য নির্বাচিত হয়েছেন। তিনি মায়িশা গ্রুপের চেয়ারম্যান ও ব্যবস্থাপনা পরিচালক ছিলেন। এছাড়া তিনি ভূমি ব্যবস্থাপনা, রিয়েল এস্টেট, বিদ্যুৎ উৎপাদন ও বিক্রয়, কেমিক্যাল আমদানি, কনজ্যুমার প্রোডাক্টস ও ট্রেডিং ব্যবসার সাথে জড়িত ছিলেন। ব্যবসার পাশাপাশি তিনি বাংলাদেশ আওয়ামী লীগের রাজনীতির সাথে জড়িত ছিলেন। তিনি দি ফেডারেশন অব বাংলাদেশ চেম্বার অব কমার্স অ্যান্ড ইন্ডাষ্ট্রিজের সদস্য ছিলেন।

রাজনৈতিক জীবন
-------------

আসলামুল হক ২০০৮ সালের ২৯ ডিসেম্বর নবম জাতীয় সংসদ নির্বাচনে বাংলাদেশ আওয়ামীলীগের মনোনীত প্রার্থী হিসেবে ঢাকা-১৪ আসন থেকে সংসদ সদস্য নির্বাচিত হন। একই সময়ে তিনি জাতীয় সংসদে বেসামরিক বিমান পরিবহন ও পর্যটন মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। ২০১৪ সালের ৫ জানুয়ারি দশম জাতীয় সংসদ নির্বাচনে পুনরায় ঢাকা-১৪ আসন থেকে সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে পুনরায় ঢাকা-১৪ আসন থেকে সংসদ সদস্য নির্বাচিত হন। একাদশ জাতীয় সংসদে তিনি হাউজ কমিটি এবং ধর্ম মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। তিনি ঢাকা মহানগর আওয়ামীলীগ উত্তর এর সহসভাপতি ছিলেন।

মৃত্যু
------

আসলামুল হক ৪ এপ্রিল ২০২১ সালে ঢাকার স্কয়ার হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র
---------

1. 1 2  "সংসদ সদস্য আসলামুল হক আর নেই"। *সময় টিভি*। ৪ এপ্রিল ২০২১। সংগ্রহের তারিখ ৪ এপ্রিল ২০২১।
2. ↑  ঢাকা-১৪, মো: আসলামুল হক। "Constituency 187\_10th\_Bn"। *www.parliament.gov.bd*। ২০১৮-০৮-২৩ তারিখে মূল থেকে আর্কাইভ করা। সংগ্রহের তারিখ ২০১৮-০৯-০৭।
3. ↑  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। *জাতীয় সংসদ*। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০২১-০৪-০৪।
4. ↑  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। *জাতীয় সংসদ*। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।
5. ↑  "১১তম সংসদের সদস্যবৃন্দ"। *জাতীয় সংসদ*। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।

উইকিমিডিয়া কমন্সে **আসলামুল হক** সংক্রান্ত মিডিয়া রয়েছে।
**আরুশি ওয়াহি** হলেন একজন ভারতীয় সাঁতারু। তিনি সংযুক্ত আরব আমিরাতের দুবাইয়ের বাসিন্দা। তিনি বিশিষ্ট প্রদর্শনের জন্য তিনবার শেখ হামদান পুরস্কারের বিজয়ী (২০০৭, ২০১০ এবং ২০১৩) ছিলেন। এ ছাড়া তিনি শারজাহ পুরস্কার জয় করেছেন। আরুশি বেশ কয়েকবার খেলাধুলার জন্য চাচা নেহেরু বৃত্তি জিতেছেন। ২০১২ সালে তিনি ভারতের উত্তর প্রদেশ রাজ্য চ্যাম্পিয়ন এবং সিবিএসই জাতীয় চ্যাম্পিয়ন ছিলেন।

প্রাথমিক জীবন এবং শিক্ষা
------------------------

আরুশি তিন বছর বয়সে সাঁতার কাটা শুরু করেন। তিনি ২০০০ থেকে ২০১১ সাল পর্যন্ত শারজার দিল্লি প্রাইভেট স্কুলে পড়াশোনা করেছেন, তিনি গণিতে শ্রেষ্ঠত্বের জন্য একটি পদক জিতেছিলেন। ২০১২ সালে তিনি দুবাইয়ের ভারতীয় উচ্চ বিদ্যালয়ে পড়াশোনা করেন।

সাঁতারের জীবন
-------------

আরুশি ২০০৮ সালে ভারতের বড়োদরায় সিবিএসই জাতীয় সাঁতার চ্যাম্পিয়নশিপে তিনটি স্বর্ণপদক জিতেছিলেন, এই সময় তিনি ষষ্ঠ শ্রেণীতে পড়ছিলেন। তাঁর অধিকারে ২০০টিরও বেশি পদক এবং ২০টি ট্রফির সংগ্রহ রয়েছে, তিনি ভারতীয় জাতীয় সাঁতারে অনেক রেকর্ড ভেঙেছেন।  

আরুশি দাতব্য অনুষ্ঠান এবং পরিবেশ-সমর্থক প্রচারণায় অংশগ্রহণ করেন। তিনি ২০১২ সালে দুবাইতে অনুষ্ঠিত ফিনা বিশ্ব সাঁতার প্রতিযোগিতায় ৫০ মিটার বাটারফ্লাইতে ৯ম স্থানে ছিলেন। ২০১৩ সালে তিনি সিবিএসই উপসাগরীয় ক্লাস্টার প্রতিযোগিতা এবং সেই সঙ্গে ৪৪ তম অ্যাকুয়াটিক চ্যাম্পিয়নশিপ দুটিতেই অনূর্দ্ধ- ১৯ বিভাগে নতুন রেকর্ড স্থাপন করেন এবং স্বর্ণপদক অর্জন করেন।

২০১৩ সালে আরুশি তাঁর বাবা-মা এবং ভাইয়ের সাথে দুবাইতে থাকতেন।[]

২০১৪ সালে তিনি লখনউতে উত্তর প্রদেশ রাজ্য চ্যাম্পিয়নশিপে সেরা সাঁতারু নির্বাচিত হন।

তথ্যসূত্র
---------

1. ↑  Two students of Sharjah school bag Shaikh Hamdan award[*স্থায়ীভাবে অকার্যকর সংযোগ*]
2. ↑  "Catch 'em young: Little big champs". *Gulf News*.
3. 1 2  Arushee creates waves in India | GulfNews.com
4. ↑  "CBSE National Swimming Championship Meet"  ওয়েব্যাক মেশিনে আর্কাইভকৃত ২৭ সেপ্টেম্বর ২০১৮ তারিখে Report 2012.
5. ↑  "UAE’s ‘Little Mermaid’ impresses in India"  ওয়েব্যাক মেশিনে আর্কাইভকৃত ২৮ অক্টোবর ২০১৮ তারিখে. *Arab News Service*. 18 Dec 2013
6. ↑  "Wellington International school grabs top swimming honours"  ওয়েব্যাক মেশিনে আর্কাইভকৃত ২৮ অক্টোবর ২০১৮ তারিখে. *Dubai City Info*, 28 Nov 2008
7. ↑  "LITTLE big champs". by Anamika Vajpeyi, 2011, Al Nisr Media via Free Online Library
8. ↑  Indian High School’s Arushee snaps another CBSE record - Khaleej Times[*স্থায়ীভাবে অকার্যকর সংযোগ*]
9. ↑  "Arushee creates waves in India". *Gulf News*, 3 August 2016.
10. ↑  UAE's 'Little Mermaid' returns with rich haul. - Free Online Library
11. ↑  "City lass Arushee breaks another meet record ". Hindustan Times (Lucknow) 11 Jun 2013 HT Sports Correspondent
12. ↑  "Sharjah DPS students create waves in India". *Gulf News*, 8 Nov 2009
13. ↑  "Indian High School’s Arushee snaps another CBSE record". *Khaleej Times*, Moni Mathews, 20 December 2013.
14. ↑  "City lass Arushee named best swimmer". *Hindustan Times*, 17 Jun 2014
জলবিজ্ঞানে **আর্দ্রতা পুনর্ব্যবহার** এমন একটি প্রক্রিয়া যার মাধ্যমে কোনো একটি অঞ্চলে বাষ্পীভবনের অতিরিক্ত পানি ঐ অঞ্চলের বৃষ্টিপাতে ভূমিকা রাখে। আর্দ্রতা পুনর্ব্যবহার পানিচক্রের একটি উপাদান। স্থানীয়ভাবে প্রাপ্ত বৃষ্টিপাত ({\displaystyle P\_{L}}) এবং মোট বৃষ্টিপাত ({\displaystyle P}**)** এর অনুপাত **পুনর্ব্যবহার অনুপাত** হিসাবে পরিচিত অর্থাৎ {\displaystyle \rho }:{\displaystyle \rho =P\_{L}/P}।

পুনর্ব্যবহার অনুপাত ভূপৃষ্ঠীয় জলবিজ্ঞান এবং আঞ্চলিক জলবায়ুর মধ্যে মিথস্ক্রিয়াগুলির সম্ভাব্য একটি পরিমাপ। জমির ব্যবহারের পরিবর্তন, যেমন বন উজাড় বা কৃষিকাজের পরিমাণ, কোনো অঞ্চলে বৃষ্টিপাতেরপরিমাণের পরিবর্তন ঘটাতে পারে। সমগ্র বিশ্বের জন্য পুনর্ব্যবহারযোগ্য অনুপাত এক এবং কোনো একটি নির্দিষ্ট বিন্দুর জন্য শূন্য। আমাজন বেসিনের ২৪% থেকে ৫৬% এবং মিসিসিপি বেসিনের পুনর্ব্যবহার অনুপাতের মান ২১% থেকে ২৪% পর্যন্ত।

আর্দ্রতা পুনর্ব্যবহারের ধারণা বৃষ্টিছাদ ধারণার অন্তর্ভুক্ত। বৃষ্টিছাদ হলো নির্দিষ্ট অঞ্চলের ভূমি এবং ঊর্ধ্বগামী বায়ু যা নিম্নগামী বায়ুর অঞ্চলে বৃষ্টিপাত এবং বাষ্পীভবনে অবদান রাখে। যেভাবে জলছাদ দিয়ে। যেভাবে জলছাদ বলতে ভূপৃষ্ঠের উপরে পানিপ্রবাহের একটি নির্দিষ্ট ভৌগোলিক এলাকাকে বোঝানো হয়, তেমনি বৃষ্টিছাদও একটি নির্দিষ্ট এলাকা যা কোনো নির্দিষ্ট এলাকার জন্য বাষ্পীভবন, আর্দ্রতা পুনর্ব্যবহার এবং বৃষ্টিপাত নির্ধারণ করে।

আরো দেখুন
---------

* পানি চক্র
* বৃষ্টিপাত
* জলবায়ুর উপর স্থলভাগের প্রভাব
* আল বায়দা প্রকল্প

তথ্যসূত্র
---------

1. ↑  Eltahir, E.A। "Precipitation Recycling in the Amazon Basin" (পিডিএফ)।
2. ↑  Koster, R.; Jouzel, J. (ফেব্রুয়ারি ১৯৮৬)। "Global sources of local precipitation as determined by the Nasa/Giss GCM": 121–124। ডিওআই:10.1029/GL013i002p00121।
3. ↑  Trenberth, Kevin E. (মে ১৯৯৯)। "Atmospheric Moisture Recycling: Role of Advection and Local Evaporation": 1368–1381। ডিওআই:10.1175/1520-0442(1999)012<1368:amrroa>2.0.co;2।
4. ↑  Brubaker, Kaye L.; Entekhabi, Dara (জুন ১৯৯৩)। "Estimation of Continental Precipitation Recycling": 1077–1089। ডিওআই:10.1175/1520-0442(1993)006<1077:eocpr>2.0.co;2 অবাধে প্রবেশযোগ্য।
5. ↑  van der Ent, Rudi J.; Savenije, Hubert H. G. (১ সেপ্টেম্বর ২০১০)। "Origin and fate of atmospheric moisture over continents" (ইংরেজি ভাষায়): W09525। আইএসএসএন 1944-7973। ডিওআই:10.1029/2010WR009127 অবাধে প্রবেশযোগ্য।
6. ↑  Moisture recycling  ওয়েব্যাক মেশিনে আর্কাইভকৃত জানুয়ারি ১৬, ২০০৬ তারিখে
**আলবের্তো হুয়ান ওয়াকো** (স্পেনীয়: Alberto Ohaco, স্পেনীয় উচ্চারণ: [alβˈeɾto oˈako]; ১২ জানুয়ারি ১৮৮৯ – ৮ মার্চ ১৯৫০) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আভেয়ানেদা এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেছিলেন।

ওয়াকো ১৯১১ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৮ সাল পর্যন্ত তিনি সর্বমোট ১৬ ম্যাচে ৮টি গোল করেছিলেন। তিনি আর্জেন্টিনার হয়ে সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯১৭) অংশগ্রহণ করেছিলেন, উভয় আসরেই তিনি রানার-আপ হয়েছিলেন।

আন্তর্জাতিক ফুটবল
-----------------

ওয়াকো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

আলবের্তো হুয়ান ওয়াকো ১৮৮৯ সালের ১২ই জানুয়ারি তারিখে আর্জেন্টিনার আভেয়ানেদায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৫০ সালের ৮ই মার্চ তারিখে, আর্জেন্টিনার লোমাস দে সামোরায় ৬১ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| আর্জেন্টিনা | ১৯১১ | ১ | ০ |
| ১৯১২ | ২ | ১ |
| ১৯১৩ | ২ | ০ |
| ১৯১৫ | ২ | ০ |
| ১৯১৬ | ৪ | ৪ |
| ১৯১৭ | ৪ | ৩ |
| ১৯১৮ | ১ | ০ |
| সর্বমোট | ১৬ | ৮ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Argentina - Squad" [আর্জেন্টিনা - দল]। *worldfootball.net* (ইংরেজি ভাষায়)। ১৯ ডিসেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।

বহিঃসংযোগ
---------

* ট্রান্সফারমার্কেটে আলবের্তো ওয়াকো (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আলবের্তো ওয়াকো (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আলবের্তো ওয়াকো (ইংরেজি) উইকিউপাত্তে এটি সম্পাদনা করুন
**আলব্রেক্ট মার্ত‌জ ফন কুইরেনহেইম** (২৫ মার্চ ১৯০৫ - ২১ জুলাই ১৯৪৪) ছিলেন একজন জার্মান কর্নেল। হিটলারের বিরুদ্ধে প্রণীত ২০ জুলাই পরিকল্পনায় তিনি অংশ নিয়েছিলেন।

প্রারম্ভিক জীবন
---------------

কুইরেনহেইম ১৯০৫ সালে মিউনিখে জন্মগ্রহণ করেন। পরবর্তীতে তার পরিবার পটসডামে চলে আসে।

সামরিক জীবন
-----------

কুইরেনহেইম ১৯২৩ সালে রাইখসভারে যোগ দেন। ১৯২৫ সালে ক্লজ ফন স্টফেনবার্গ‌ের সাথে তিনি পরিচিত হন।

### দ্বিতীয় বিশ্বযুদ্ধ

দ্বিতীয় বিশ্বযুদ্ধের সময় তিনি স্টাফ অফিসার হিসেবে নিয়োগ পান। ১৯৪২ সালে তিনি লেফটেন্যান্ট কর্নেল হিসেবে পদন্নোতি লাভ করেন। এরপর তিনি পূর্বাঞ্চলীয় রণাঙ্গনে ২৪তম আর্মি কর্প‌সের স্টাফ প্রধান হন। ১৯৪৩ সালে তিনি কর্নেল পদে উন্নীত হন।

বান্ডলারব্লকে স্মৃতিফলক

২০ জুলাই পরিকল্পনা
------------------

মূল নিবন্ধ: ২০ জুলাই পরিকল্পনা
১৯৪৩ সালে কুইরেনহেইম হিটলারকে হত্যার জন্য প্রণীত ২০ জুলাই পরিকল্পনায় যুক্ত হন। হিটলারকে হত্যার উদ্দেশ্যে কর্নেল ক্লজ ফন স্টফেনবার্গ‌ বোমা স্থাপন করেছিলেন। বোমাটি বিস্ফোরিত হলেও হিটলার নিহত হননি। এই তথ্য পরিকল্পনাকারীরা জানতে পারেননি। তারা পূর্ব পরিকল্পনা অনুযায়ী পদক্ষেপ নেয়া শুরু করেন। কিন্তু অভ্যুত্থান দ্রুত স্তিমিত হয়ে পড়ে এবং পরিকল্পনায় জড়িত কুইরেনহেইম, ওলব্রিক্ট, স্টফেনবার্গ‌ ও হেফটেন গ্রেপ্তার হন। গ্রেপ্তারের পর কর্নেল জেনারেল ফ্রেডরিক ফ্রম সামরিক আদালতে তড়িঘড়ি করে সম্পন্ন একটি সংক্ষিপ্ত বিচারে তাদের মৃত্যুদন্ড দেন। পরিকল্পনাকারীদের জীবিত গ্রেপ্তারের জন্য হিটলারের নির্দেশ সত্ত্বেও ফ্রম তাদের মৃত্যুদন্ড দিয়েছিলেন। নীরব সমর্থন দানের অভিযোগ থেকে নিজেকে বাঁচানোর জন্য ফ্রম তাদের মৃত্যুদন্ড দিয়েছিলেন এমন মত রয়েছে। বান্ডলারব্লকের উঠানে ফায়ারিং স্কোয়াড গুলি করে তার মৃত্যুদন্ড কার্যকর করে। প্রথমে ওলব্রিক্টকে গুলি করার পর কুইরেনহেইমকে গুলি করা হয়।

দন্ড কার্যকরের পর তাদের লাশ বার্লিনের ম্যাথাউস চার্চে দাফন করা হয়। পরে হেনরিক হিমলারের নির্দেশে লাশ কবর থেকে তুলে পুড়িয়ে ফেলে ছাই ছড়িয়ে দেয়া হয়েছিল। তাদের দন্ড কার্যকরের স্থানে একটি স্মৃতিফলক রয়েছে।

চরিত্রায়ন
----------

কুইরেনহেইমের চরিত্রে নিম্নোক্ত অভিনেতারা অভিনয় করেছেন:

* পল বের্ন্ড‌ট (*লিবারেশন* চলচ্চিত্রে) (১৯৭১)
* রাইনার বুক (*স্টফেনবার্গ‌* চলচ্চিত্রে) (২০০৪)
* ক্রিশ্চিয়ান বার্কে‌ল (*ভেলকুরি* চলচ্চিত্রে) (২০০৮)

তথ্যসূত্র
---------

1. ↑  Hoffman, P. (1995) Stauffenberg (A Family History), 1905-1944, Mcgill-Queen's University Press, Canada, p. 81, p. 223 আইএসবিএন ০-৭৭৩৫-২৫৯৫-৫

বহিঃসংযোগ
---------


উইকিমিডিয়া কমন্সে **আলব্রেক্ট মার্তজ ফন কুইরেনহেইম** সংক্রান্ত মিডিয়া রয়েছে।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি

 |
| জীবনীমূলক অভিধান | 
* জার্মানি

 |
**আলম আরা** (হিন্দি: आलमआरा; উর্দূ: عالم آراء; *পৃথিবীর আলো*; ১৯৩১) আরদেশির ইরানি পরিচালিত চলচ্চিত্র। এটি ভারতীয় উপমহাদেশের প্রথম সবাক চলচ্চিত্র।

ইরানি চলচ্চিত্রে শব্দের গুরুত্ব অণুধাবন করেন এবং তিনি আরও কিছু সমকালীন সবাক চলচ্চিত্রের সাথে একরকম প্রতিযোগিতা করে *আলম আরা* চলচ্চিত্রটি সম্পন্ন করেন। *আলম আরা* ভারতের মুম্বই (তৎকালীন বোম্বাই) শহরের ম্যাজেস্টিক সিনেমাতে ১৯৩১ সালের ১৪ই মার্চ মুক্তি পায়।

গুরুত্ব
-------

*আলম আরা* চলচ্চিত্রের একটি দৃশ্য
*আলম আরা* চলচ্চিত্র এবং এর সঙ্গীত উভয়েই তৎকালীন সময়ে ব্যাপক সাফল্য লাভ করে।, বিশেষ করে "দে দে খোদা কে নাম পার" ছিল তখনকার হিট গান, যা ছিল গানটি ভারতীয় সিনেমার প্রথম সঙ্গীত। গানটি গেয়েছিলেন অভিনেতা ওয়াজির মোহাম্মদ খান, যিনি ঐ চলচ্চিত্রে ফকিরের ভূমিকায় অভিনয় করেছিলেন।। গানটি চলচ্চিত্রের শুটিং এর সময় সরাসরি শুধুমাত্র একটি হারমোনিয়াম এবং তবলা বাজিয়ে ধারণ করা হয়েছিল। চলচ্চিত্রটি ভারতীয় চলচ্চিত্রাঙ্গণে ফিল্মি সঙ্গীতের সূচনা বলে মনে করা হয়। চলচ্চিত্রটিতে মূলত গান বেশি এবং সংলাপ কম ছিল। চলচ্চিত্রটি পরবর্তী সময়ে নির্মিতব্য একই ধরনের চলচ্চিত্রের জন্য টেম্পলেট হিসেবে কাজ করেছেন।

প্রোডাকশন
---------

আরদেশির ইরানি তারান সাউন্ড সিস্টেমের সাহায্যে শব্দগ্রহণের কাজ করতেন। তানার সিঙ্গেল-সিস্টেম ক্যামেরার সাহায্যে চিত্রগ্রহণের কাজ করা হতো, একই সময়ে চলচ্চিত্রে সরাসরি শব্দগ্রহণও করা হতো। তখনকার সময়ে সাউন্ডপ্রুফ স্টোডিও ছিল না, ফলে দিনের সোরগোল এড়ানোর জন্য চলচ্চিত্রের বেশির ভাগই চিত্রগ্রহণ করা হয়েছে রাতে, যেখানে অভিনেতাদের পাশের মাইক্রফোন আড়াল করে রাখা হতো।

সাউন্টট্র্যাক
-------------

আরদেশির ইরানি ১৯৩১ সালের *আলম আরা*, রেকর্ডিঙের সময়ে
চলচ্চিত্রটিতে সঙ্গীত দেন ফিরোজশাহ এম. মিস্ত্রি এবং বি. ইরানি এবং এতে ৭টি গান রয়েছে:

* *দে দে খোদা কে নাম পে পেয়ারে*: ওয়াজির মোহাম্মদ খান
* *বাদলা দিলওয়াএগা ইয়া রাব তু সিতামগারো সে*: জুবাইয়া
* *রুঠা হে আসমা গুম হো গেয়া মাহতাব*: জিল্লু
* *তেরি কাতিল নিগাহো নে মারা*
* *দে দিল কো আরাম আয়ে সাকি গুলফাম*
* *ভার ভার কে জাম পিলা জা সাগার কে চালানেওলা*
* *দারাস বিনা মারে হে তারসা নেইনা পেয়ারে*

তথ্যসূত্র
---------

1. ↑  Goddard, John. "Missouri Masala
Fear not, St. Louisans: You don't need to go to Bombay to get your Bollywood fix" Riverfront Times, St. Louis, Missouri, July 30, 2003, Music section.
2. ↑  Gokulsing, K. (২০০৪)। *Indian popular cinema: a narrative of cultural change*। Trentham Books। পৃষ্ঠা 24। আইএসবিএন 1-85856-329-1।  অজানা প্যারামিটার `|coauthors=` উপেক্ষা করা হয়েছে (`|author=` ব্যবহারের পরামর্শ দেয়া হচ্ছে) (সাহায্য)
3. ↑  The 'First' talkies film  ওয়েব্যাক মেশিনে আর্কাইভকৃত ৫ ফেব্রুয়ারি ২০১২ তারিখে www.indiamarks.com.
4. 1 2 3  Talking images, 75 years of cinema The Tribune, March 26, 2006, *Retrieved:2008-08-04*
5. ↑  Alam Ara- first song[*স্থায়ীভাবে অকার্যকর সংযোগ*] Archives, www.saregama.com.
6. ↑  Alam Ara  ওয়েব্যাক মেশিনে আর্কাইভকৃত ১৭ সেপ্টেম্বর ২০০৮ তারিখে Film History.

বহিঃসংযোগ
---------


উইকিমিডিয়া কমন্সে **আলম আরা** সংক্রান্ত মিডিয়া রয়েছে।

* ইন্টারনেট মুভি ডেটাবেজে *আলম আরা*  উইকিউপাত্তে এটি সম্পাদনা করুন (ইংরেজি)
সিজার দিয়াজ সিসনেরোস
**আর্জেন্টিনার ইতিহাস** চারটি প্রধান অংশে বিভক্ত হতে পারে: প্রাক-কলম্বিয়ান সময় বা প্রাথমিক ইতিহাস (ষোড়শ শতাব্দী পর্যন্ত), উপনিবেশিক সময় (১৫৩০-১৮১০), জাতি গঠনের সময়কাল (১৮১০-১৮৮০) এবং আধুনিক আর্জেন্টিনার ইতিহাস (প্রায় ১৮৮০ সালের)। 

দক্ষিণ আমেরিকার দক্ষিণ উপকূলের একটি দেশ হ'ল এই আর্জেন্টিনা। বর্তমান আর্জেন্টিনা অঞ্চলের প্রাগৈতিহাসিক ঘটনাটি প্রায় ১৩,০০০ বছর আগের যখন পাতাগোনিয়ার দক্ষিণ দিকে প্রথম মানব বসতি স্থাপন শুরু হয়েছিল।

এ দেশের লিখিত ইতিহাসের শুরু রিও দে লা প্লাতায় ১৫১৬ সালে জুয়ান ডিয়াজ দে সলস এর অভিযানের মধ্য দিয়ে স্পেনীয় ঘটনাপঞ্জী লেখকদের মাধ্যমে। এই সময়েই অঞ্চলটিতে স্পেনীয় দখলের সূচনা হয়।

১৭৭৬ সালে স্পেনের রাজতন্ত্র প্রতিষ্ঠা করেছিল রিও দে লা প্লাটার ভাইসরালটি।  এই ছাতার অধীনেই ১৮১০ এর মে বিপ্লব -এর ক্রমান্বয়ে একাধিক স্বতন্ত্র রাষ্ট্রের গঠন প্রক্রিয়া শুরু হয়েছিল। এই একাধিক স্বতন্ত্র রাষ্ট্রকে ডাকা হত রিও দে লা প্লাতার ইউনাইটেড প্রদেশসমূহ নামে। ৯ জুলাই ১৮১৬ সালে স্বাধীনতার ঘোষণা এবং ১৮২৪ সালে স্প্যানিশ সাম্রাজ্যের সামরিক পরাজয়ের সাথে সাথে একটি ফেডারেল রাষ্ট্র (১৮৫৩-১৮৬১ সালে) গঠিত হয়েছিল। এটিই আজকের পরিচিত আর্জেন্টিনা প্রজাতন্ত্র।

ক্রমবর্ধমান অস্থিতিশীলতা (১৯৬৯–৭৬)
----------------------------------

*রেভোলুসিওন আর্জেন্টিনা* এর ডি ফ্যাক্টো সরকারের সময়ে বামেরা গোপন আন্দোলনের (আন্ডারগ্রাউন্ড মুভমেন্ট) মাধ্যমে আবারও ক্ষমতা  বৃদ্ধি করতে শুরু করে। সেটি মূলত হিংসাত্মক গেরিলা গোষ্ঠিগুলির মাধ্যমে করা হচ্ছিল। পরে পেরোনিজমের প্রত্যাবর্তনে উত্তপ্ত জলকে শান্ত করার আশা করা হয়েছিল। কিন্তু ফল হয়েছিল এর ঠিক বিপরীত। ডানপন্থী এবং বামপন্থী পেরোনিজমের মধ্যে সৃষ্টি হয়েছিল সহিংস অমান্যতা। এর ফলে কয়েক বছর ধরে সহিংসতা ও রাজনৈতিক অস্থিতিশীলতা সংঘটিত হয়েছিল যা সমাপ্ত হয়েছিল ১৯৭৬ সালের অভ্যুত্থানের সাথে ।

### পরাভবের বছর (১৯৬৯–৭৩)

বিপ্লবী কমিউনিস্ট পার্টি এর প্রাক্তন সদস্যদের সমন্বয়ে গঠিত *ফুয়েরজাস আরমাদাস দে লিবেরাসিয়ঁ* (এফএএল) এর নেতৃত্বে ১৯৬৯ সালের এপ্রিলে বিভিন্ন সশস্ত্র ক্রিয়াকলাপ সংঘটিত হয়েছিল। এর ফলে নেতৃত্ব দেওয়া এফএএল সদস্যদের মধ্যে বেশ কয়েক জনকে গ্রেপ্তার করা হয়। এটি ছিল আর্জেন্টিনার প্রথম বামপন্থী শহুরে গেরিলা পদক্ষেপ। এই বিচ্ছিন্ন পদক্ষেপের পাশাপাশি কর্ডোবাজো সে বছরই চালু সিজিটি ডি লস আর্জেন্টিনোস এবং তার কর্ডোবেস নেতা আগুস্তিন টোসকো দ্বারা ঘোষিত দেশব্যাপী বিক্ষোভ দেখানো শুরু করা হয়েছিল। ঐ একই বছরে গণ বিপ্লব সেনা (ইআরপি) ট্রটস্কিবাদী শ্রমিকদের বিপ্লব পার্টির সামরিক শাখা  গঠিত হয়েছিল। তারা উচ্চ পদস্থ সমৃদ্ধ আর্জেন্টিনীয় ব্যক্তিদের অপহরণ ক'রে মুক্তিপণ দাবি করে।

"ডি ফ্যাক্টো" সামরিক রাষ্ট্রপতিদের মধ্যে সর্বশেষ আলেজান্দ্রো লানুসে ১৯৭১ সালে নিযুক্ত হন এবং পেরোনবাদী শ্রমিকদের বিক্ষোভ অব্যাহত থাকায় পরিবেশের মধ্যে গণতন্ত্রের পুনঃপ্রতিষ্ঠার চেষ্টা করেছিলেন। []

তথ্যসূত্র
---------

1. ↑  Nancy Scheper-Hughes। *Child Survival: Anthropological Perspectives on the Treatment and Maltreatment of Children*।
2. ↑  Paul H. Lewis। *Guerrillas and generals*। পৃষ্ঠা 125।

বহিঃসংযোগ
---------

* U.S. State Department Background Note: Argentina
* History World: History of Argentina
* British Settlers in Argentina and Uruguay—studies in 19th and 20th-century emigration
* Democratic Transition in Argentina from the Dean Peter Krogh Foreign Affairs Digital Archives
আজারবাইজানীয় পরিবারের প্রতিকৃতিতে নাগোর্নো-কারাবাখ নারী, ১৯০৬।
**নাগর্নো-কারাবাখের** বা **আর্টসখ প্রজাতন্ত্রের নারীরা** সাধারণত আর্মেনীয় নারী, আজারবাইজানি (আজেরি) নারী এবং অন্যান্য জাতিগোষ্ঠীর সমন্বয়ে গঠিত একটি দল। নাগর্নো-কারাবাখ প্রজাতন্ত্রের নারীদের এই "জাতিগত মিশ্রণ" এর ফলস্বরূপ ঐতিহাসিকভাবে, সোভিয়েত ইউনিয়নের পতন এবং বিচ্ছিন্ন হওয়ার পরে নাগর্নো-কারাবাখ আজারবাইজানের একটি অংশ হয়ে ওঠে। যাইহোক, ১৯৮৮ থেকে ১৯৯৪ সালে নাগর্নো-কারাবাখ সংঘর্ষের পর থেকে নাগোর্নো-কারাবাখ বর্তমানে আর্মেনিয়া দ্বারা দখলকৃত এবং শাসিত হচ্ছে। নাগর্নো-কারাবাখের স্বাধীনতার ঘোষণা আর্মেনিয়া ও আজারবাইজান সমর্থন করেনি। বর্তমানে, নাগর্নো-কারাবাখ আন্তর্জাতিক সম্প্রদায়ের দ্বারা একটি *দে ফাক্তো* বা *কার্যত* জাতি হিসাবে আনুষ্ঠানিকভাবে স্বীকৃত নয়।

  

এই কারণে কিছু নাগর্নো-কারাবাখ নারী এখন যে জায়গাটিকে তাদের দেশ এবং বাড়ি হিসাবে অভিহিত করছেন তার সুবিধার জন্য শান্তি প্রতিষ্ঠায় ভূমিকা পালন করেছিলেন। ভৌগোলিকভাবে এখন নাগোর্নো-কারাবাখ নামে পরিচিত বিস্তৃত অঞ্চলটি এখনও আনুষ্ঠানিকভাবে এবং প্রায়োগিকভাবে আজারবাইজানের একটি অংশ হিসাবে বিবেচিত হয়। আজারবাইজান এবং আর্মেনিয়া উভয় দেশেই অবস্থিত নারী সংগঠনগুলো ২০০৪ সাল থেকে নাগর্নো-কারাবাখের শান্তি প্রতিষ্ঠার প্রচেষ্টার মূল সমর্থক। এর সাথে জড়িত কিছু সংগঠনের মধ্যে রয়েছে আর্মেনিয়ার ইয়েরেভানের উইমেন্স রিসোর্স সেন্টার এবং কেভিনা টিল কেভিনা ফাউন্ডেশন।

নাগর্নো-কারাবাখের নারীদের দ্বারা গৃহীত প্রচেষ্টার মধ্যে রয়েছে শান্তি প্রতিষ্ঠা পরামর্শ এবং ফোরাম পরিচালনা করা যেমন জুলাই ২০০২ সালে নাগোর্নো-কারাবাখের রাজধানী স্টেপানাকার্টে "শান্তি ও শান্তিপূর্ণ সহাবস্থানের জন্য নাগর্নো-কারাবাখ নারী" *(Nagorno-Karabakh women for peace and peaceful coexistence)* শীর্ষক সম্মেলন অনুষ্ঠিত হয়েছিল। সম্মেলন ও ফোরামে যেসব বিষয় নিয়ে আলোচনা করা হয়, তার মধ্যে রয়েছে শান্তিরক্ষী হিসেবে নারীর ভূমিকা, এ অঞ্চলে 'গণতন্ত্রের একত্রীকরণ', মানবাধিকার পরিস্থিতি, শান্তিপূর্ণ সহাবস্থানের প্রয়োগ, যুদ্ধ ও সংঘাতের পরিণতি বিশ্লেষণ, সম্প্রদায়ের মধ্যে সংলাপ, মতানৈক্যের শান্তিপূর্ণ নিষ্পত্তি, নারী ও শিশুদের সুরক্ষা, আর্থ-সামাজিক ও রাজনৈতিক বিষয় এবং "এই অঞ্চলের সংঘাত-পরবর্তী পুনর্বাসন"।

তথ্যসূত্র
---------

1. 1 2  Peace in Nagorno-Karabakh requires preparation  ওয়েব্যাক মেশিনে আর্কাইভকৃত ১৬ জুন ২০১৮ তারিখে, November 7, 2011
2. 1 2  «NAGORNO-KARABAKH WOMEN FOR PEACE AND PEACEFUL COEXISTENCE» CONFERENCE TO TAKE PLACE IN STEPANAKERT, PanARMENIAN.Net, July 23, 2002
3. ↑  NAGORNO-KARABAKH WOMEN WISH TO CONTRIBUTE TO REGIONAL CONFLICTS PEACEFUL SETTLEMENT, PanARMENIAN.Net, July 29, 2002

আরও পড়ুন
---------

* নাজাফিজাদেহ, মেহরাঙ্গিজ। আজেরি নারীর কন্ঠস্বর: নাগর্নো-কারাবাখ যুদ্ধের শরণার্থী এবং আইডিপি'র বর্ণনা (১৯৬৮কেবি পিডিএফ)  ওয়েব্যাক মেশিনে আর্কাইভকৃত ২৮ সেপ্টেম্বর ২০১১ তারিখে, ১ জুন ২০১০
* বারভিল, সুসান এবং সারাহ উইকম্যান। ৮.১ নাগর্নো-কারাবাখে নারীর ক্ষমতায়ন। মিডওয়াইফারি বই থেকে: সেরা অনুশীলন, ভলিউম ৫, এলসেভিয়ার হেলথ সায়েন্সেস, ২০০৯
**আলমিলা আদা বায়াযি'লু** (জন্ম : ৪ আগস্ট১৯৯৪) একজন তুর্কি অভিনেত্রী, মডেল ও বলেরিনা। তিনি মুলত ২০১৭ সালে তুর্কি এটিভিতে প্রচারিত টিভি সিরিজ **জান্নাত** এ মুল চরিত্রে নাম ভূমিকায় অভিনয়ের জন্য পরিচিত।

প্রাথমিক ও শিক্ষা জীবন
----------------------

আদার বাবা একজন সাংবাদিক এবং তার মা একজন ফ্যাশন ডিজাইনার ও শিক্ষিকা। অল্প বয়সেই তিনি ব্যালে-ড্যান্সের প্রতি আগ্রহ দেখান এবং ব্যালে-ড্যান্সের উপর পড়াশুনা করেন। মায়ের ক্যারিয়ারের দাবিগুলির কারণে, তিনি কিছু সময়ের জন্য রাশিয়ায় থাকতেন। তিনি ব্যালে অধ্যয়ন করেছিলেন এবং অল্প কিছুদিন ইস্তাম্বুল বিশ্ববিদ্যালয় স্টেট কনজারভেটরিতে পিয়ানো বিষয়ে পড়েন। পরে তিনি মিমার সিনান ফাইন আর্ট ইউনিভার্সিটিতে পূর্ণকালীন ব্যালে পড়াশোনা শেষ করেন এবং ব্যালে ও পারফর্মিং আর্টস পড়ার জন্য লন্ডনে যান।

অভিনয়
------

আদাল লন্ডনে গিয়ে একজন কাস্ট ডিরেক্টর দ্বারা উত্সাহিত হয়ে অভিনয় শুরু করেছিলেন। পরে তিনি *অ্যাভেঞ্জারস: এজ অফ আলট্রন* মুভিতে একটি ছোটখাটো ভূমিকা পেয়েছিলেন, শৈশবে স্কারলেট জোহানসনের চরিত্রটি একটি নৃত্যশৈলীর চরিত্র হিসাবে চিত্রিত করেছিলেন। এই ভূমিকার পরে তার অভিনয়ের প্রতি আগ্রহ বেড়ে যায়। তিনি যখন অ্যাকিলিসের টেন্ডারের আঘাত এবং হাড়ের সমস্যায় ভুগছিলেন, তখন তিনি শারীরিক থেরাপির জন্য ইস্তাম্বুল এসেছিলেন। তখন এক মৌসুমের জন্য তিনি *কাদেরিমিন ইয়াযিলদি'ই গুন* সিরিজে অভিনয় করেছিলেন।  এরপর তিনি রচনাবলীর উপর কোর্স নেয়া শুরু করেন। খুব অল্প সময়ের জন্য তাকে টিভি সিরিজ *কিরগিন চিচেকলার* এ অভিনয় করেন ।  তিনি ২০১৭ সালে আন্তর্জাতিক পুরস্কার প্রাপ্ত টিভি সিরিজ **জান্নাত** (মুলঃ Cennet'in Gözyaslari) এর মুল চরিত্রে অভিনয় করে বেশ পরিচিতি পান। একই বছর তিনি **অ্যারদেল বেশিকচিও'লুর** কন্যার ভূমিকায় টিভি সিরিজ *এদি এফসানে* অভিনয় করেন। 

অভিনয় ছাড়াও আদা হোলিস্টার, আইকিউ, ভোগ এবং ইনস্টাইলের মতো ম্যাগাজিন এবং ব্র্যান্ডের মডেলিং করেছেন।

তথ্যসূত্র
---------

1. ↑  "Almila Ada: İçimde bir balerin var"। Hürriyet। ফেব্রুয়ারি ২০১৭। ২০১৭-০৪-০৭ তারিখে মূল থেকে আর্কাইভ করা। সংগ্রহের তারিখ ২০১৮-০৮-৩১।
2. ↑  "Şimdi herkes onun peşinde: Almila Ada"। ranini.tv। মে ২০১৬। ২০১৭-০৪-০৬ তারিখে মূল থেকে আর্কাইভ করা। সংগ্রহের তারিখ ২০১৮-০৮-৩১।
3. ↑  "'Kırgın Çiçekler'e sürpriz transfer"। Milliyet। জুলাই ২০১৬। ২০১৭-০৪-০৬ তারিখে মূল থেকে আর্কাইভ করা। সংগ্রহের তারিখ ২০১৮-০৮-৩১।
4. ↑  "Bu yıl onları izleyeceğiz: Ecem Uzun, Almila Ada ve Damla Colbay"। Hürriyet। ফেব্রুয়ারি ২০১৭। ২০১৭-০৪-০৭ তারিখে মূল থেকে আর্কাইভ করা। সংগ্রহের তারিখ ২০১৮-০৮-৩১।
5. 1 2  "Almila Ada Kimdir"। Sabah। ২০১৭-০৪-০৬ তারিখে মূল থেকে আর্কাইভ করা। সংগ্রহের তারিখ ২০১৮-০৮-৩১।
**আহসান উল্লাহ মোল্লা**(১৮৭৬-১৯৩৯) বাংলাদেশের একজন প্রখ্যাত সমাজসেবক এবং প্রবীন রাজনীতিবিদ ছিলেন। তিনি অবিভক্ত বাংলার লেজিসলেটিভ কাউন্সিলের সদস্য ছিলেন।

জন্ম ও পারিবারিক পরিচিতি
------------------------

আহসান উল্লাহ মোল্লা ১৮৭৬ সালে জন্মগ্রহণ করেন। নওগাঁ জেলার আত্রাই উপজেলার জাত আমরুল নামক গ্রামে জন্মগ্রহণ করেন। তার পিতার নাম হাজী আমান উল্লাহ মোল্লা এবং মাতার নাম ফিরমন নেসা। তিনি বিবি রহিমা খাতুনকে বিবাহ করেন। আহসান উল্লাহ ও রহিমা খাতুন দম্পতির কনিষ্ঠ পুত্র মোল্লা আবুল কালাম আজাদ। মোল্লা আবুল কালাম আজাদ টলিউড অভিনেতা, রাজনীতিবিদ এবং সমাজসেবক ছিলেন।

কর্মজীবন
--------

আহসান উল্লাহ মোল্লা উত্তরাধিকারসূত্রে জমিদারির দায়িত্ব পান। তিনি তার মাতামহের কাছ থেকে জমিদারি পান। তিনি সফলভাবে জমিদারি পরিচালনা করেন।

তিনি একজন সফল ব্যবসায়ী হিসেবে পরিচিত ছিলেন। তিনি পাট ও লবণ ব্যবসা করতেন। অবিভক্ত বাংলা ও আসামের প্রায় ২২টি স্থানে তার ব্যবসায়ী কার্যক্রম ছিল। তার পাটের ব্যবসা যুক্তরাজ্যের লন্ডন ও ডান্ডি শহর পর্যন্ত বিস্তৃত ছিল৷

আহসান উল্লাহ মোল্লা তৎকালীন রাজনীতিবিদ ছিলেন। তিনি অবিভক্ত বাংলার লেজিসলেটিভ কাউন্সিলের সদস্য ছিলেন। রাজনৈতিক কর্মকাণ্ডের জন্য তিনি মহাত্মা গান্ধী, শেরে বাংলা  এ.কে ফজলুল হক,  হোসেন শহীদ সোহ্‌রাওয়ার্দী, শরৎচন্দ্র বসু প্রমুখের সান্নিধ্যে এসেছিলেন। তাদের সান্নিধ্যে রাজনীতি জীবন অতিবাহিত করেন।

সামাজিক কর্মকাণ্ড
-----------------

আহসান উল্লাহ মোল্লা এলাকার বিভিন্ন মসজিদ ও মাদ্রাসা নির্মাণ এবং পুকুর খনন করেন। দরিদ্র এবং অসহায় মানুষদের আর্থিক সাহায্য সহযোগিতাসহ বিভিন্ন জনকল্যাণমূলক কাজের জন্য তিনি একজন দানশীল ও জনদরদী ব্যক্তি হিসেবে খ্যাতি অর্জন করেছিলেন।

তার স্মৃতিকে অম্লান করে রাখতে আত্রাই উপজেলার অনেক প্রতিষ্ঠানের নামকরণ করা হয়। তার নামানুসারে আহসান উল্লাহ মেমোরিয়াল উচ্চ বিদ্যালয় নির্মাণ করা হয়েছে। তিনি ব্রিটিশ শাসনকালে আত্রাই ঘাট নামে একটি রেলওয়ে স্টেশন প্রতিষ্ঠা করেছিলেন। পরবর্তীতে রেলওয়ে স্টেশনটির নাম পরিবর্তন করে তার নামানুসারে আহসানগঞ্জ রেলওয়ে স্টেশন করা হয়েছে। আত্রাইয়ের ডাকঘরও তার নামানুসারে নামকরণ করা হয়েছে৷

মৃত্যু
------

আহসান উল্লাহ মোল্লা ১৯৩৯ সালে ইহলোকের মায়া কাটিয়ে পরলোক গমন করেন।

তথ্যসূত্র
---------

1. 1 2 3  "রাজশাহী বিভাগের প্রখ্যাত ব্যক্তিত্ব"। *জাতীয় তথ্য বাতায়ন*। ২০২০-০৪-০৮ তারিখে মূল থেকে আর্কাইভ করা। সংগ্রহের তারিখ ২০২০-০৬-১৭।
2. 1 2 3 4 5 6 7  "মোল্লা, আহসান উল্লাহ"। *বাংলাপিডিয়া*। সংগ্রহের তারিখ ২০২০-০৬-১৭।
3. ↑  "আত্রাই উপজেলার প্রখ্যাত ব্যক্তিত্ব"। *জাতীয় তথ্য বাতায়ন*। ২০২০-০৬-১৭ তারিখে মূল থেকে আর্কাইভ করা। সংগ্রহের তারিখ ২০২০-০৬-১৭।
4. ↑  *বাংলাদেশের লোকজ সংস্কৃতি গ্রন্থমালা - নওগাঁ জেলা*। ঢাকা: বাংলা একাডেমী। পৃষ্ঠা ৫৩। আইএসবিএন 983-07-5332-0। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)

বহিঃসংযোগ
---------

* বাংলাপিডিয়ায় আহসান উল্লাহ মোল্লা

প্রবেশদ্বার: জীবনী
**আর্তুর ফ্রিডেনরাইখ** (পর্তুগিজ: *Arthur Friedenreich*, ব্রাজিলীয় পর্তুগিজ: [aɾtˈur frˈiːdənrˌa͡ɪç]; ১৮ জুলাই ১৮৯২ – ৬ সেপ্টেম্বর ১৯৬৯) একজন ব্রাজিলীয় পেশাদার ফুটবল খেলোয়াড় ছিলেন। ভক্তদের কাছে **দ্য টাইগার** ডাকনামে পরিচিত আর্তুর তার খেলোয়াড়ি জীবনের অধিকাংশ সময় পাউলিস্তানো এবং ব্রাজিল জাতীয় দলের হয়ে গোলরক্ষক হিসেবে খেলেছিলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছিলেন।

আর্তুর ১৯১৪ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে ১৯৩০ সাল পর্যন্ত তিনি সর্বমোট ১৩ ম্যাচে ৬টি গোল করেছিলেন। তিনি ব্রাজিলের হয়ে সর্বমোট চারটি দক্ষিণ আমেরিকান চ্যাম্পিয়নশিপে (১৯১৬, ১৯১৯, ১৯২২ এবং ১৯২৫) অংশগ্রহণ করেছিলেন, যার মধ্যে ১৯১৯ এবং ১৯২২ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

আন্তর্জাতিক ফুটবল
-----------------

আর্তুর কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

আর্তুর ফ্রিডেনরাইখ ১৮৯২ সালের ১৮ই জুলাই তারিখে ব্রাজিলের সাও পাওলোতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৯ সালের ৬ই সেপ্টেম্বর তারিখে, ব্রাজিলের সাও পাওলোতে ৭৭ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| ব্রাজিল | ১৯১৪ | ২ | ০ |
| ১৯১৬ | ৪ | ১ |
| ১৯১৯ | ৪ | ৪ |
| ১৯২২ | ২ | ০ |
| ১৯৩০ | ১ | ১ |
| সর্বমোট | ১৩ | ৬ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Brazil - Squad" [ব্রাজিল - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে আর্তুর ফ্রিডেনরাইখ (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আর্তুর ফ্রিডেনরাইখ (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আর্তুর ফ্রিডেনরাইখ (ইংরেজি) উইকিউপাত্তে এটি সম্পাদনা করুন

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
Antonov An-2, একটি বহুল ব্যবহৃত ইউটিলিটি বিমান
Pilatus PC-12 ইউটিলিটি টার্বোপ্রপ বিমান
একটি **ইউটিলিটি বিমান** হল একটি সাধারণ-উদ্দেশ্যের হালকা বিমান বা হেলিকপ্টার, সাধারণত মানুষ পরিবহন, মালবাহী বা অন্যান্য সরবরাহের জন্য ব্যবহৃত হয়, তবে আরও বিশেষায়িত বিমানের প্রয়োজন বা উপলব্ধ না হলে অন্যান্য দায়িত্বের জন্যও ব্যবহৃত হয়।

এই শব্দটি আমেরিকান, কানাডিয়ান, ইউরোপীয় বা অস্ট্রেলিয়ান প্রবিধানের অধীনে প্রত্যয়িত একটি বিমানের ধরনকে একটি *ইউটিলিটি ক্যাটাগরির বিমান* হিসাবেও উল্লেখ করতে পারে, যা নির্দেশ করে যে এটি সীমিত অ্যারোবেটিক্স পরিচালনা করার অনুমতিপ্রাপ্ত। অনুমোদিত কৌশলগুলির মধ্যে আছে চ্যান্ডেল, অ্যারোবেটিক কৌশল, স্পিন এবং ৬০° ব্যাঙ্কের উপর খাড়া মোড়।

মার্কিন যুক্তরাষ্ট্রে, সামরিক উপযোগী বিমানগুলিকে তাদের পদবীতে **U** উপসর্গ দেওয়া হয়।

তথ্যসূত্র
---------

1. ↑  Crane, Dale: *Dictionary of Aeronautical Terms, third edition*, page 535. Aviation Supplies & Academics, 1997. আইএসবিএন ১-৫৬০২৭-২৮৭-২
2. ↑  Federal Aviation Administration (জুলাই ২০১১)। "Title 14: Aeronautics and Space PART 23 — Airworthiness Standards: Normal, Utility, Acrobatic, and Commuter Category Airplanes, Subpart A — General"। ৯ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১১।
3. ↑  Transport Canada (জুলাই ২০১১)। "Part V - Airworthiness Manual Chapter 523 - Normal, Utility, Aerobatic And Commuter Category Aeroplanes"। সংগ্রহের তারিখ ১৫ জুলাই ২০১১।
**আলা আল-হাযরামী** (আরবি: العلاء الحضرمي) হলেন খ্রিস্টীয় সপ্তম শতাব্দীতে মুহাম্মদ কর্তৃক প্রেরণ করা কুয়েত থেকে রাস-আল-খাইমাহ পর্যন্ত অঞ্চলে ইসলাম প্রচারের জন্য এক হাযরামী দূত। তিনি ইয়েমেনের হাযরামাউত থেকে এসেছিলেন।

জীবনী
-----

৬২৮ খ্রিস্টাব্দে বাহরাইনের গভর্নর মুনজির ইবনে-সাওয়া আল-তামিমির কাছে মুহাম্মদ কর্তৃক প্রেরিত চিঠির প্রতিরূপ
ইসলামের আগমনের পূর্বে বাহরাইন অঞ্চলের বাসিন্দারা বেশিরভাগ পৌত্তলিক ছিলেন যারা আউয়ালের মতো দেবদেবীদের মূর্তির উপাসনা করতো এবং সেখানে কিছু জরথুস্ত্রীয় এবং ইহুদিও বাস করতো। ইসলাম সপ্তম শতাব্দীতে আরব উপদ্বীপে দ্রুতবেগে ছড়িয়ে পড়ে এবং প্রতিমা উপাসকদের উপড়ে ফেলে। মুহম্মদ তার প্রথম দূত আবু আল-আলা আল-হাযরামীকে বাহরাইনের শাসক মুনজির ইবনে সাওয়া আল তামিমির কাছে প্রেরণ করেন, সেসময়ে কুয়েত থেকে ওমানের উত্তরে আল-হাসা এবং বাহরাইন দ্বীপপুঞ্জসহ সমুদ্র উপকূল পর্যন্ত ইসলাম বিস্তার লাভ করেছে, ৬২৮ খ্রিস্টাব্দে তাকে এবং আব্দুল কায়েস গোত্রকে ইসলামের দিকে আমন্ত্রণ জানিয়েছিলেন। মুনজির মুহাম্মদের আহ্বানে সাড়া দিয়ে তার ইসলাম গ্রহণের ঘোষণা দেন এবং বাহরাইন অঞ্চলে বসবাসকারী কিছু পারসিক সহ বাহরাইন অঞ্চলের সমস্ত আরব অধিবাসীও ইসলাম গ্রহণ করেন, আর এভাবেই বাহরাইন অঞ্চলে ইসলামিক যুগের সূচনা হয়েছিল। ফলে মুহাম্মদ আবু আল আলা আল-হাযারামীকে বাহরাইনে জিজিয়া (ধর্মীয় কর) আদায়ের জন্য তাঁর প্রতিনিধি হিসাবে নিযুক্ত করেন।

৬৩২ খ্রিস্টাব্দে মুহাম্মদের মৃত্যুর পরে বাহরাইনের জনসংখ্যার বিরাট অংশ পৌত্তলিকতায় ফিরে যায় এবং ইসলামী সাম্রাজ্যের বিরুদ্ধে বিপুল সংখ্যক আরব উপজাতি বিদ্রোহ করে। ফলস্বরূপ, নতুন খলিফা আবু বকর আল-হাযারামীকে একটি বিশাল আকারের সেনাবাহিনী নিয়ে বাহরাইনে প্রেরণ করেন এবং সেখানে তিনি বিদ্রোহীদের সফলভাবে পরাজিত করতে সক্ষম হন। তিনি বাহরাইনে ৬৩৪ খ্রিস্টাব্দ পর্যন্ত শাসন করেন, পরে নতুন খলিফা উমর প্রথমবার নৌপথে পার্স আক্রমণে ব্যর্থ হওয়ার পরে তাঁর জায়গায় উসমান ইবনে আবি আল-আলাস তাকাফিকে স্থলাভিষিক্ত করেন। আল হাযারামী ৬৩৩ খ্রিস্টাব্দে মৃত্যুবরণ করেন।

উত্তরাধিকার
-----------

বাহরাইনে আল-হাযরামির নামে একাধিক রাস্তা এবং একটি স্কুল রয়েছে। মুনজির ইবনে সাওয়া আল-তামিমির কাছে লেখা মুহাম্মদের চিঠিটি এবং মুহাম্মদের সিলমোহর বাহরাইনের হুরা জেলার বাইত আল কুরআন জাদুঘরে এখনও সংরক্ষিত রয়েছে যা সকলের দেখার জন্য উন্মুক্ত।

আরও দেখুন
---------

* সালাফ
* সাহাবা
* খামিস মসজিদ
* বাহরাইনে ইসলাম
* বাহরাইন
* পূর্ব আরব

তথ্যসূত্র
---------

1. ↑  Whelan, John (১৯৮৩)। *Bahrain: A MEED Practical Guide*। Taylor & Francis। পৃষ্ঠা 22। আইএসবিএন 9780950521176।
2. ↑  al-‘Umâl Fî Sunan al-Aqwâl Wa al-Af‘âl, hadîth n° 8951. ‘Uyûn al-Akhbâr 2/18.
**আর্তুরো চিয়াপে** (স্পেনীয়: Arturo Chiappe, স্পেনীয় উচ্চারণ: [aɾtˈuɾo t͡ʃjˈape]; ২৪ মার্চ ১৮৮৯ – ৭ জানুয়ারি ১৯৫২) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় রিভার প্লেত এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেছিলেন।

চিয়াপে ১৯১০ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে তিনি সর্বমোট ১৬ ম্যাচে অংশগ্রহণ করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।

আন্তর্জাতিক ফুটবল
-----------------

চিয়াপে কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

আর্তুরো চিয়াপে ১৮৮৯ সালের ২৪শে মার্চ তারিখে আর্জেন্টিনায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৫২ সালের ৭ই জানুয়ারি তারিখে, আর্জেন্টিনায় ৬২ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| আর্জেন্টিনা | ১৯১০ | ১ | ০ |
| ১৯১২ | ২ | ০ |
| ১৯১৩ | ৬ | ০ |
| ১৯১৫ | ৪ | ০ |
| ১৯১৬ | ৩ | ০ |
| সর্বমোট | ১৬ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Argentina - Squad" [আর্জেন্টিনা - দল]। *worldfootball.net* (ইংরেজি ভাষায়)। ১৯ ডিসেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।

বহিঃসংযোগ
---------

* ট্রান্সফারমার্কেটে আর্তুরো চিয়াপে (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আর্তুরো চিয়াপে (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আর্তুরো চিয়াপে (ইংরেজি) উইকিউপাত্তে এটি সম্পাদনা করুন
**আহোম ভাষা** (অসমীয়া: *আহোম ভাষা*) অসমে বসবাস করা আহোম জাতির লোকের মধ্যে প্রচলিত একটি মৃতপ্রায় ভাষা। শ্যান ও খামটি ভাষার সহিত এই ভাষার নিকটতম সাদৃশ্য ও থাই ভাষার সহিত কিছু মিল দেখা যায়। অসমে আহোম শাসকেরা বৃহত্তর অসমীয়া জাতির সহিত মিলিত হওয়ার ফলে ১৯শতকে অসমে আহোম ভাষার পরিবর্তে অসমীয়া ভাষা কথিত ভাষার স্থান দখল করে। ২০০০ সনের হিসাব মতে প্রায় ২০০ আহোম পুরোহিত সম্প্রদায় অসমীয়া ভাষা জানেন কিন্তু পরাম্পরাগত অনুষ্ঠানেই কেবল আহোম ভাষার ব্যবহার করেন। বর্তমান কথিত রূপে আহোম ভাষার প্রচলন নাই যদিও বর-অম্র নামক আহোম-অসমীয়া অভিধানে আহোম সাম্রাজ্যে ব্যবহৃত আহোম ভাষার রূপটি সংরক্ষিত অবস্থায় আছে।

বৈশিষ্টসমূহ
-----------

আধুনিক প্রচলিত টাই ভাষা যেমন শ্যান, খামটি, আইটন ইত্যাদির সহিত আহোম ভাষার মিল আছে। 
আহোম ভাষার নিজস্ব লিপি আছে ও অন্যান্য টাই ভাষার মত এই ভাষারও কিছু কিছু বৈশিষ্ট আছে। 

* বাক্যবিন্যাস সাধারনত কর্ত্তা ক্রিয়া কর্ম/ কর্ত্তা কর্ম ক্রিয়া ইত্যাদি।
* স্বর
* উচ্চারণ অনুযায়ী একটা শব্দের বিভিন্ন অর্থ হয়
* বিশ্লেষণাত্মক বাক্য রচনা

ইতিহাস
------

টাই-কড়াই পরিবারের অন্তর্গত) কাম-টাই-ঠালের ২০০০ বৎসর পুরোনো প্রোটো-টাই ভাষা থেকে আহোম ভাষার উৎপত্তি হয়েছে। অবশ্যে কিছু লোকের মতে টাই ভাষাসমূহ ভিন্ন পরিবারের যা টাই-কড়াইয়ের অংশ নয়। 
আহোম জাতি ও আহোম ভাষার মুল স্থান হচ্ছে বৃহত্তম চীনের ইউনান অঞ্চল। তাঁরা উত্তরে ভিয়েতনাম ও গুয়েংজি প্রদেশের সীমান্ত থেকে দক্ষিণ-পূর্ব এশীয় অববাহিকায় ও ম্যানমারে পরিব্রাজন করেছিল। আহোম রাজত্বকালে অসমের ব্রহ্মপুত্র উপত্যকায় কথিত রূপে আহোম ভাষার ব্যবহার ছিল। ১৫-১৬ শতিকায় আহোম রাজসভায় কেবল আহোম ভাষার প্রচলন ছিল। পরবর্তী সময়ে অসমীয়া ভাষায় রাজসভায় স্থান পায় । বর্তমানে আহোমেরা পারম্পিক অণুষ্ঠান ও উৎসবে আহোম ভাষার ব্যবহার করেন।

তথ্যসূত্র
---------

1. ↑  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Ahom"। *গ্লোটোলগ ৩.০* (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।
2. ↑  *আহোম প্রাইমার*। বুরঞ্জী আরু পুরাতত্ব বিভাগ, অসম চরকার। ২০১০। পৃষ্ঠা ১০।
3. 1 2 3 4 5  Diller, A. (1993). Tai Languages. In *International Encyclopedia of Linguistics* (Vol. 4, pp. 128-131). Oxford, UK: Oxford University Press.
4. 1 2 3 4 5  Blake, B. J. (1994). Language Classification. In *The Encyclopedia of Language and Linguistics* (Vol. 4, pp. 1952-1957). New York, NY: Pergamon Press Press.
5. 1 2 3 4  French, M. A. (1994). Tai Languages. In *The Encyclopedia of Language and Linguistics* (Vol. 4, pp. 4520-4521). New York, NY: Pergamon Press Press.
6. 1 2 3 4  Hongladarom, K. (2005). Thai and Tai Languages. In *Encyclopedia of linguistics* (Vol. 2, pp. 1098-1101). New York, NY: Fitzroy Dearborn.
**আর্থার বাসনায়েক** (১ অক্টোবর ১৯২৫ - অক্টোবর ২০১৫) একজন শ্রীলঙ্কান কূটনীতিবিদ ছিলেন। তিনি ভারতে সিলনের হাইকমিশনার, মিয়ানমার ও জাপানে শ্রীলঙ্কার রাষ্ট্রদূত ছিলেন।

সেন্ট জোসেফ কলেজ, কলম্বো এবং সিলন বিশ্ববিদ্যালয়ে শিক্ষিত যেখানে তিনি ভূগোল নিয়ে পড়েন। তিনি ১৯৪৯ সালের অক্টোবরে সিলন ওভারসিজ সার্ভিসে যোগদান করেন, যিনি প্রথম পাঁচজনের মধ্যে একজন হিসেবে নিয়োগ পেয়েছিলেন এবং পররাষ্ট্র ও প্রতিরক্ষা মন্ত্রণালয়ে নিয়োগ পান। এরপর তাকে রেঙ্গুনে এবং তারপর অফিসিয়াল সেক্রেটারি হিসেবে রোমে তাকে নিয়োগ দেওয়া হয়।  এরপর তাকে নিউইয়র্কে জাতিসংঘে সিলোনিজ মিশনের প্রথম সচিব হিসেবে নিযুক্ত করা হয়। এরপর তিনি যুক্তরাজ্যে ডেপুটি হাইকমিশনার হিসেবে দায়িত্ব পালন করে ওয়াশিংটন, নয়াদিল্লি এবং লন্ডনে সিলোনিজ দূতাবাসে দায়িত্ব পালন করেন। ১৯৭৪ থেকে ১৯৭৭ সাল পর্যন্ত, বসনায়েক কলম্বোতে পররাষ্ট্র ও প্রতিরক্ষা মন্ত্রকের পররাষ্ট্র বিষয়ক মহাপরিচালক ছিলেন। এই যোগ্যতায় তিনি ১৯৭৬ সালের আগস্ট মাসে কলম্বোতে জোট নিরপেক্ষ আন্দোলনের ৫ম শীর্ষ সম্মেলন আয়োজনে প্রধান ভূমিকা পালন করেন। তিনি ১৯৭৭ সালে ভারতে সিলনের হাই কমিশনার নিযুক্ত হন এবং ১৯৭৮ সাল পর্যন্ত দায়িত্ব পালন করেন। এরপর তিনি মিয়ানমার ও জাপানে শ্রীলঙ্কার রাষ্ট্রদূত হিসেবে দায়িত্ব পালন করেন। ওভারসিজ সার্ভিস থেকে অবসর নেওয়ার পর তিনি নাগোয়া বিশ্ববিদ্যালয়ের আন্তর্জাতিক সম্পর্কের অধ্যাপক হিসেবে কাজ করেন। 

তিনি দামিনী বিক্রমাসিংহকে বিয়ে করেছিলেন।

তথ্যসূত্র
---------

1. ↑  *The Ceylon Civil List 1954*। Ceylon Government Press। ১৯৫৪। পৃষ্ঠা 83।
2. ↑  De Silva, Leelananda। "Arthur Basnayake An outstanding diplomat"। Sunday Times। সংগ্রহের তারিখ ১৯ আগস্ট ২০২১।
**ই-৯** (E-9) হচ্ছে বিশ্বের ৯-টি দেশ নিয়ে গঠিত একটি আন্তর্জাতিক ফোরাম যার লক্ষ্য হচ্ছে ইউনেস্কোর "সবার জন্য শিক্ষা (Education for All)" উদ্যোগের লক্ষ্যসমূহ অর্জন করা।  এই ই-৯ (E-9) এর E হচ্ছে Education এবং ৯ দ্বারা নয়টি দেশকে উপস্থাপন করে। এই নয়টি দেশ হচ্ছেঃ বাংলাদেশ, ব্রাজিল, চীন, মিশর, ভারত, ইন্দোনেশিয়া, মেক্সিকো, নাইজেরিয়া এবং পাকিস্তান। এই দেশগুলো পৃথিবীর অর্ধেক জনসংখ্যাকে উপস্থাপন করে এবং পৃথিবীর প্রাপ্ত বয়স্ক নিরক্ষর লোকের ৭০% এই দেশগুলোতে বাস করে। এই উদ্যোগের সম্মেলন ১৯৯৩ সালে ভারতের নতুন দিল্লিতে শুরু করা হয়। এই উদ্যোগ বর্তমানে একটি ফোরামে পরিণত হয়েছে যা সদস্য দেশগুলোর মধ্যে শিক্ষা সম্পর্কিত অভিজ্ঞতা নিয়ে আলোচনা করে। এই ফোরাম তাদের নিজেদের মধ্যে সু-অনুশীলন বিনিময় করে এবং "সবার জন্য শিক্ষা" সম্পর্কিত অগ্রগতি পর্যবেক্ষণ করেন।

আর্থ-সামাজিক অবস্থা
-------------------

ই-৯ দেশসমূহ আর্থসামাজিকভাবে অনেক গুরুত্বপূর্ণ আগ্রগতি করেছে। ব্রাজিল, চীন, ইন্দোনেশিয়া এবং মেক্সিকো জি-২০ এর সদস্য। এর মধ্যে মেক্সিকো ওইসিডি সদস্য এবং চীন বর্তমানে পৃথিবীর দ্বিতীয় বৃহত্তম অর্থনীতির দেশ। ব্রাজিল এবং ভারতও সেরা দশ অর্থনীতির দুইটি দেশ। ইন্দোনেশিয়ার উন্নয়নও খুব দ্রত হচ্ছে। ১৯৯৩ এই ফোরামের সদস্য দেশসমূহের নমিনাল জিডিপি ছিলো পৃথিবীর মোট নমিনাল জিডিপির ১৬.৫% যা বর্তমানে বেড়ে হয়েছে ৩০%।

তথ্যসূত্র
---------

1. ↑  "E-9 meet begins today, India to lay road map"। *Hindustan Times*। ৮ নভেম্বর ২০১২। ৮ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০১২।
2. ↑  "E9 Initiative"। UNESCO। সংগ্রহের তারিখ ২২ নভেম্বর ২০১২।
3. ↑  "E-9 Initiative Background"। E-9 Initiative। ৬ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০১২।
**আসিমভ্‌স গাইড টু দ্য বাইবেল** (ইংরেজি ভাষায়: Asimov's Guide to the Bible) বিখ্যাত মার্কিন লেখক আইজাক আসিমভ রচিত গ্রন্থের নাম। এই বই প্রথমে দুই খণ্ডে বেরিয়েছিল। ১৯৬৭ সালে ওল্ড টেস্টামেন্ট বিষয়ে প্রথম খণ্ড এবং ১৯৬৯ সালে নিউ টেস্টামেন্ট বিষয়ে দ্বিতীয় খণ্ড। ১৯৮১ সালে এই দুই খণ্ডকে একত্রিত করে ১৩০০ পৃষ্ঠার একটি পূর্ণাঙ্গ বইয়ের রূপ দেয়া হয়।

ধারাবাহিকভাবে বাইবেলের প্রতিটি বিষয়ের বর্ণনা রয়েছে এই বইয়ে। সাথে রয়েছে প্রচুর সাদাকালো মানচিত্র। বাইবেলের ঐতিহাসিক ও ভৌগোলিক ব্যাখ্যা এবং এর উপর রাজনীতির প্রভাবই ছিল আসিমভের লেখার বিষয়বস্তু। পাশাপাশি বাইবেলের মূল চরিত্রগুলোর জীবনীও স্থান পেয়েছে। আসিমভ সম্পূর্ণ ধর্মনিরপেক্ষ দৃষ্টিভঙ্গিতে বাইবেলকে তুলে ধরেছেন। এর সাথে কোন ধর্মীয় ব্যাখ্যা সংযুক্ত নেই। বাইবেলের বাণী ও সাধারণ ব্যাখ্যা সবই এতে অন্তর্ভুক্ত রয়েছে।

তথ্যসূত্র
---------

1. ↑  William J. Chamberlin (১৯৯১), "Introduction", *Catalogue of English Bible Translations: A Classified Bibliography of Versions and Editions Including Books, Parts, and Old and New Testament Apocrypha and Apocryphal Books*, ABC-CLIO উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* A detailed fundamentalist Christian criticism on various points accessed ৩১শে মার্চ, ২০০৬
* Religion in Asimov's Writings essay accessed ৩১শে মার্চ, ২০০৬
* Another discussion of his religious views accessed ৩১শে মার্চ, ২০০৬
**ইউনাইটেড বেঙ্গল লিবারেশন ফ্রন্ট** ভারতের ত্রিপুরার একটি সশস্ত্র সংগঠন ছিল। এটি ত্রিপুরী জঙ্গি এবং অন্যান্য উপজাতি গোষ্ঠীগুলির বিরুদ্ধে বাংলাদেশ থেকে আসা বাঙ্গালী হিন্দুদের সুরক্ষার চেষ্টা করেছিল । ১৯৯৫ সালে ন্যাশনাল লিবারেশন ফ্রন্ট অব ত্রিপুরা (এনএলএফটি) এবং অল ত্রিপুরা টাইগার ফোর্স (এটিটিএফ)এর পাশাপাশি এটি প্রথম হাজির হয়। এর কমান্ডার এবং ক্যাডারদের বিষয়ে কোনও আনুষ্ঠানিক তথ্য নেই। ইউবিএলএফ বোমা বিস্ফোরণ, খুন এবং জিম্মি সংঘাতে জড়িত থাকার অভিযোগ করা হয় । এর সংঘাত ছিল আদিবাসী উপজাতি এবং আশেপাশের অন্যান্য স্থানীয় উপজাতির বিরুদ্ধে। ত্রিপুরার বাসিন্দা বাঙালি হিন্দুদের ধ্বংসের লক্ষ্য নিয়ে এটিটিএফ গঠনের পরেই ইউবিএলএফ অস্তিত্ব লাভ করেছিল। এটিটিএফ বাংলাদেশে জাতিগত নির্মূলের পরে ভারতে আগত বাঙালি হিন্দুদের বিরুদ্ধে একাধিক আক্রমণ চালিয়েছিল। এটিটিএফকে বাংলাভাষী মানুষের উপর কমপক্ষে ২০ টি হামলা করেছিল। ইউবিএলএফ গঠন ছিল বাঙালি হিন্দুদের হত্যার বিরুদ্ধে প্রত্যক্ষ প্রতিক্রিয়া। পরে ইউবিএলএফকে সরকার নিষিদ্ধ করেছিল।

তবে ইউবিএলএফের উপর নিষেধাজ্ঞা নিছক প্রতীকী, কারণ ভারত সরকার আদিবাসী জঙ্গি বিদ্রোহের আনুষ্ঠানিক পরাজয়ের ঘোষণা দেওয়ার পরে এটি ভেঙে দেওয়া হয়েছিল। বাঙালি শাসন ও আধিপত্য স্থায়ীভাবে প্রতিষ্ঠা হওয়ায় ইউবিএলএফ অস্তিত্ব রাখার আর কোনও কারণ খুঁজে পায়নি।

তথ্যসূত্র
---------

1. ↑  "United Bengali Liberation Front, Tripura, India, South Asia Terrorism Portal"। *www.satp.org*। সংগ্রহের তারিখ ২০১৯-০৭-০৫।
**এডওয়ার্ড নেভিল ইসডেল** (জন্ম ৮ জুন ১৯৪৩) একজন আইরিশ ব্যবসায়ী, কোকা-কোলা কোম্পানির প্রাক্তন চেয়ার এবং সিইও এবং বর্তমানে ডব্লিউডব্লিউএফ এর প্রেসিডেন্ট।

প্রারম্ভিক জীবন এবং কর্মজীবন
----------------------------

ইসডেল দশ বছর বয়সে জাম্বিয়াতে চলে যান এবং ১৯৬৬ সালে স্থানীয় বোতলজাত কোম্পানির সাথে কোকা-কোলা কোম্পানিতে যোগ দেন। ১৯৭২ সালে, তিনি জোহানেসবার্গের কোকা-কোলা বোতলিংয়ের মহাব্যবস্থাপক হন, যা আফ্রিকার বৃহত্তম কোকা-কোলা বোটলার। ইসডেলকে ১৯৮০ সালে অস্ট্রেলিয়ার অঞ্চল ব্যবস্থাপক হিসেবে মনোনীত করা হয় এবং ১৯৮১ সালে তিনি ফিলিপাইনের কোকা-কোলা কোম্পানি এবং সান মিগুয়েল কর্পোরেশনের মধ্যে বোতলজাত যৌথ উদ্যোগের সভাপতি হন, যেখানে তিনি কোকা-কোলা ব্যবসার পরিবর্তন এবং পুনর্নবীকরণের তত্ত্বাবধান করেন।

তথ্যসূত্র
---------

1. ↑  "Neville Isdell: 'Some people don't like me ... I'm no angel as a leader, I've made mistakes'"। *The Belfast Telegraph*। আইএসএসএন 0307-1235। সংগ্রহের তারিখ ২৫ জুলাই ২০১৮।
2. ↑  "Neville Isdell"। *wwf.panda.org* (ইংরেজি ভাষায়)। সংগ্রহের তারিখ ২০২৩-১১-২৪।

বহিঃসংযোগ
---------

* কোকা-কোলা প্রোফাইল
* ফোর্বস প্রোফাইল
* সি-এসপিএএন-তে উপস্থিতি